open-index/open-wikipedia-markdown huggingface dataset:
Paulius Drevinis

**Paulius Drevinis** (tikroji pavardė **Drevinskas**, 1919 m. spalio 13 d. Gulbinai, Pabiržės valsčius – 1990 m. lapkričio 22 d. Klaipėda, palaidotas Daumėnuose, Biržų rajono savivaldybė) – pedagogas, Lietuvos poetas.

## Biografija
1924–1927 m. gyveno Petriškių kaime. Baigė Biržų gimnaziją, 1943 m. baigė Vilniaus pedagoginį institutą. 1948 m. sovietinio saugumo suimtas ir ištremtas į Krasnojarsko kraštą, 1950 m. į Irkutsko sritį. 1956 m. grįžo į Lietuvą. 1958 m. Vilniaus universitete baigė lituanistiką. Nuo 1958 m. mokytojavo, daugiausia Klaipėdoje. Nuo 1963 m. Klaipėdos 8-tos vidurinės mokyklos (Nemuno gatvėje), nuo 1971 m. Klaipėdos Kristijono Donelaičio vidurinės mokyklos lietuvių kalbos ir literatūros mokytojas. Lietuvos rašytojų sąjungos narys.

## Kūryba
Poezijoje vyrauja gimtinės gamtos motyvai, praėjusio laiko apmąstymai. Parašė tremties eilėraščių, eilėraščių vaikams. Kūrybai būdinga dainingumas, klasikinė forma.

## Bibliografija
* Kryžkelė kelių plačių. 1966 m.
* Tėviškės eglės. 1971 m.
* Veidai ir vardai. 1975 m.
* Peizažai. 1979 m.
* Vėl kartojas gyvenimas. 1982 m.
* Žaliu žaliuosiu uosiu. 1985 m.
* Nekrisk, žvaigždele: Eilėraščiai, sibirietiška autobiografija, atsiminimai apie P. Drevinį, P. Drevinis apie save. Klaipėda, Rytas, 1995 m.

## Šaltiniai

* Biliūtė-Aleknavičienė. Meiles giesmė. Kaunas 1999 m.
* Lietuvių literatūros enciklopedija. Vilnius, 2001 m.
* Alfonsas Jonas Navickas. Nekrisk, žvaigždele. Sudarytojas. Klaipėda 1995 m.
Abejutai

**Abejutai** – kaimas Kupiškio rajono savivaldybėje, 1 km į šiaurės rytus nuo Alizavos, Pyvesos kairiajame krante.

## Etimologija

Spėjama, kad pavadinimas kilo iš asmenvardžio *Abejutas*, o pastarasis nuo žodžio „abejutas“ (žmogus, kuris visą laiką abejoja).

## Istorija

Kaimas pirmą kartą paminėtas 1690 m., buvo Zasinyčių dvaro valda ir iki XX a. pradžios priklausė Pandėlio parapijai. 1861–1915 m. priklausė Čypėnų valsčiaus Grincagalės seniūnijai. 1865 m. atskirtas nuo Zasinyčių dvaro savininko Ignoto Koscialkovskio Juodinių palivarko.

Pokariu priklausė „Nemuno gyvenimo“ kolūkiui, vėliau – Alizavos.

## Gyventojai



## Šaltiniai
Maunas

**Maunas** () – miestas Botsvanoje, Šiaurės vakarų rajone. Penktas pagal dydį šalyje. Jis yra eklektinis šiuolaikinių pastatų ir gimtųjų trobelių mišinys. Maunas yra Botsvanos turistų sostinė ir Ngamilando apygardos administracinis centras. Mieste taip pat yra įsikūrsios daugelis firmų, kurios veža turistus į Okavango deltą.

Nors oficialiai Maunas yra kaimas, tačiau jis vystėsi greitai nuo žemės ūkio centro ir išsiplėtė palei Tamakanės upę. Šiuo metu mieste yra prekybos centrai, viešbučiai, automobilių nuomos punktai, tuo pačiu miestas išlaiko žemės ūkio atmosferą, tad vietiniai gentainiai vis dar mieste pardavinėja savo galvijus.

Maunas yra 30 km atitolęs nuo Totengo miesto.

## Istorija
Nuo 1915 m., kai buvo įkurtas Maunas, kaip Batawana gentainių sostinė, jis turėjo sunkiai gyvenamo laukinių vakarų miestas, kuriame vietiniai medžioja ir gano savo galvijus. Tačiau, didėjančo turizmo ir dervos kelio iš Natos nuo 1990 m. užbaigimo dėka, Maunas greitai vystėsi ir šiuo metu smarkiai skirasi nuo senojo savo vaizdo. Dabar jame gyvena daugiau nei 30.000 gyventojų.

Mieste yra trys pagrindiniai dideli prekybos centrai – Shoprite, Spar ir Score.

Turistai lėktuvais nusileidžia Mauno tarptautiniame oro uoste, apsstoja vietiniuose viešbučiuose arba važiuoja į stovyklas netoli Okavango deltos.

Maunas, kaip daugelis pietų Afrikos miestų, turi užsitęsusią aviacijos istoriją.

## Etimologija
Mauno pavadinimas kildinamas iš Bušmenų žodžio maung, kuris reiškia „trumpų nendrių vieta“. Kaimas įkurtas 1915 m. kaip Tawanos žmonių sostinė. Sostinė buvo perkelta iš Totengo miesto po Ndebele karaliaus Lobengulo pergalės.

## Nuorodos
* ''The Ngami Times'', Mauno savatinis laikraštis
Vladislovas Ivaška

**Vladislovas Ivaška** (1943 m. lapkričio 2 d. Ageniškis, Biržų valsčius) – Lietuvos fizikas, habilituotas fizinių mokslų daktaras, profesorius, atradėjas.

## Biografija
Baigė Biržų J. Janonio vidurinę mokyklą, 1969 m. baigė Vilniaus universitetą, 1987 m. fizikos ir matematikos mokslų daktaras.

Nuo 1962 m. Vilniaus universiteto bendradarbis, nuo 1993 m. Radiofizikos katedros vedėjas, 1990 m. profesorius.

Lietuvos fizikų draugijos Mokslo komisijos narys. 1995 m. Lietuvos krikščionių demokratų partijos narys. Sutuoktinė Janina, vaikai Petras, Justinas.

## Veikla
Mokslinių tyrimų sritys – mikrobangos ir taikomoji elektrodinamika, elektromagnetinio lauko topologinės ir geometrinės savybės. Atrado nenuostoviuosius elektromagnetinius virpesius ferite, išplėtojo mikrobangų neapgręžiamųjų grandinių teoriją.

## Bibliografija
* Elektromagnetiniai reiškiniai magnetituose. 1989 m.

## Šaltiniai
Muinakas

**Muinakas** – miestas Uzbekijoje, buvęs Aralo jūros uostas.

Miesto teises gavo 1963 metais. Pradėjus sekti Aralo jūrai palaipsniui apleistas.

## Galerija

Vaizdas:Moynaq Boats.jpg|Laivas netoli miesto
Vaizdas:Moynaq Placard.jpg|Plakatas vaizduojantis žveją
Vaizdas:Moynaq Memorial.jpg|Paminklas prie buvusio jūros kranto
Vaizdas:Moynaq Entrance.jpg|Ženklas prie miesto ribų
Jonas Kalvanas

**Jonas Viktoras Kalvanas** (vyresnysis 1914 m. balandžio 24 d. Ruobežiai, Biržų valsčius – 1995 m. sausio 15 d. Tauragė) – Lietuvos evangelikų liuteronų bažnyčios vyskupas.

## Biografija
Baigė Biržų gimnaziją. 1933–1936 m. studijavo teologiją Vytauto Didžiojo universitete, 1939 m. baigė teologijos studijas Rygos universitete. 1940 m. liepos 28 d. ordinuotas kunigu.

Nuo 1940 m. Tauragės, Sartininkų, Batakių, Skaudvilės ir kitų parapijų kunigas, aptarnavo Lietuvos latvių kalba kalbančias evangelikų liuteronų parapijas. Nuo 1941 m. rinktas Lietuvos evangelikų liuteronų bažnyčios konsistorijos nariu, nuo 1971 m. – pirmininkas. 1976 m. išrinktas vyskupu.

Jo pastangomis 1968 m. Lietuvos evangelikų liuteronų bažnyčia priimta į Pasaulinę liuteronų federaciją. 1992 m. pasirašė tarpbažnytinės bendrystės sutartis su Vokietijos Lipės krašto evangelikų liuteronų bažnyčia, 1994 m. su JAV evangelikų liuteronų bažnyčios Didžiojo Kanjono sinodu. 1992–1994 m. Klaipėdos universiteto Teologijos katedros steigimo iniciatorius, skaitė paskaitas.

Vadovavo Lietuvos evangelikų liuteronų bažnyčios leidybinei veiklai. Su kitais kunigais nuo 1955 m. rengė ir leido „Evangelikų bažnyčios kalendorių“, Martyno Liuterio „Mažąjį katekizmą“ (1992 m.), „Augsburgo konfesiją“ (1994 m.), Česlovo Kavaliausko „Naujojo Testamento“ (1972 m., 1988 m.) vertimo vienas redaktorių. 1990 m. atkūrė ir redagavo žurnalą „Lietuvos evangelikų kelias“, parašė knygą „Dievas ir gamta“ (1994 m.). Rūpinosi Mažosios Lietuvos kultūros paveldo išsaugojimu. Mažosios Lietuvos enciklopedijos straipsnių autorius.

1946 m. vedė mokytoją Martą Račkauskaitę (1923-2011). Susilaukė šešių vaikų (penkių dukterų ir sūnaus). Sūnus Jonas Viktoras Kalvanas.

Palaidotas Tauragės Joniškės kapinėse.

## Šaltiniai
Serovė

**Serovė** () – kaimas Botsvanoje, Centriniame rajone. Laikomas didžiausiu šalyje. Gyventojų apie 90 000.

Serovė įsikūrusi derlingoje, gerai drėkinamoje vietoje Botsvanos centrinėje dalyje ir yra prekybos bei komercijos centras. Miestas yra į vakarus nuo Gaborono–Frensistauno kelio, tad lengvai pasiekiamas.

Serovėje yra Khama III, Bamangwato žmonių vado, paminklas. Taip pat šiame mieste yra gimęs Seretse Khama, pirmasis Botsvanos prezidentas.

## Išnašos

## Nuorodos
* Serovės turizmo informacijos centras
Kazachstano stepė

**Kazachijos stepė** – didelė stepė Kazachijos ir Rusijos valstybėse. Vakaruose ribojasi su Ponto stepe, rytuose su Emin slėnio stepe, pietuose yra Aralo jūra. Stepė užima 804 500 km² plotą ir yra Didžiosios Eurazijos stepės dalis.

## Augmenija ir gyvūnija
Dėl mažo kritulių kiekio, medžių nedaug, vyrauja pievos ir dideli smėlynų plotai.

Stepėje galima sutikti saigą, sibirinę stirną, vilkų, lapių, barsukų ir mongolinę smiltpelę.

## Gyventojai
Kazachstano stepės vakarinė dalis yra labai retai apgyvendinta, vienam kvadratiniam kilometre gyvena tarp dviejų ir trijų žmonių. Toliau į rytus, gyventojų tankumas padidėja iki 4-7 žmonių kvadratiniame kilometre. Kazachai stepėje sudaro etninę daugumą. Pietuose yra įsikūręs Rusijai priklausantis 7360 kvadratinių kilometrų ploto Baikonuro kosmodromas.
Kanjė

**Kanjė** – miestas įsikūręs petų Botsvanoje. Jis yra Pietų apygardos administracinis centras. Miestas yra Bangwaketse genties, kurios vadas yra Kgosi Seepasitso IV, sostinė. Miestą supa Moshupa, Lobatse, Jwaneng miestai, taip pat js yra atitolęs nuo Botsvanos sostinės Gaborono apie 45 min. kelio. Tarp žymesnių žmonių iš Kanjė verta paminėti buvusį prezidentą Ketumile Masire.
Pakruojo miškų urėdija

**Pakruojo miškų urėdija** − viena iš 42 miškų urėdijų, turto patikėjimo teise valdanti, naudojanti valstybinius miškus, vykdanti juose kompleksinę miškų ūkio veiklą. Urėdiją sudaro 8 girininkijos. Urėdijos buveinė įsikūrusi priemiestiniame Linksmučių kaime. **Pakruojo miškų urėdija nustojo egzistuoti 2018 m. Nuo 2018 m. egzistuoja Valstybinių miškų urėdija.**

## Miškai
Urėdijos miškai auga labai derlinguose dirvožemiuose. Pakruojo miškų urėdija apima: Pakruojo rajone − 25 511 ha miškų, Pasvalio rajone − 2881 ha ir Panevėžio rajone − 917 ha miškų; iš viso − 29 309 ha.

Miškų urėdijos teritorijoje yra šios saugomos teritorijos:
* Draumėnų valstybinis kraštovaizdžio draustinis
* Glėbavos valstybinis pedologinis draustinis
* Laumekių valstybinis botanikos draustinis
* Laumenio valstybinis botaninis−zoologinis draustinis
* Linkuvos valstybinis geomorfologinis draustinis
* Daugyvenės valstybinis hidrografinis draustinis

## Istorija
Pakruojo miškų urėdija įkurta 1925 m. Urėdijai priklausė beveik visi dabartinės urėdijos miškai, išskyrus *Žeimelio* ir *Pušaloto* girininkijas. 1945 m. urėdija pavadinta miškų ūkiu. 1946 m. Pakruojo miškų ūkis likviduotas, o miškai priskirti Šiaulių miškų ūkiui.

Pakruojo miškų ūkis atkurtas 1958 m. gegužės 1 d., iš Biržų miškų ūkio prijungiant Joniškėlio, Pumpėnų, Pušaloto girininkijas, iš Joniškio miškų ūkio − Žeimelio girininkiją ir iš Šiaulių miškų ūkio − Lygumų, Pakruojo ir Rozalimo girininkijas. 1973 m. Pakruojo miškų ūkis tapo Panevėžio miškų ūkio gamybinio susivienijimo filialu. 1990 m., likvidavus susivienijimą, Pakruojo miškų ūkis tapo savarankiška įmone, pavadinta urėdija.

## Girininkijos

|-
| Gedžiūnų || Pakruojo seniūnija || Gedžiūnai
|-
| Klovainių || Klovainių seniūnija || Klovainiai
|-
| Linkuvos || Linkuvos seniūnija || Rauklaukis
|-
| Pakruojo || Pakruojo seniūnija || Linksmučiai
|-
| Pušaloto || Pušaloto seniūnija || Laukugalis
|-
| Rozalimo || Rozalimo seniūnija || Rozalimas
|-
| Sukmedžio || Lygumų seniūnija || Sukmedis
|-
| Žeimelio || Žeimelio seniūnija || Žeimelis
|}

## Urėdai

Pakruojo miškų urėdas − Kazys Gudas.

## Nuorodos
* Pakruojo miškų urėdijos tinklalapis
Badimo

**Badimo** ("protėviai" setsvana kalba) – vietinė Afrikos tradicinė religija, išpažįstama Botsvanoje. Nors statistika teigia, kad šeši procentai gyventojų išpažįsta šią religiją, iš tikrųjų didžioji dalis Botsvanos piliečių seka ir Badimo religija, nors ir yra kitos religijos išpažinėjai. 

## Šaltiniai
Vaito sala

**Vaito sala** () − sala Lamanšo sąsiauryje, priešais Portsmutą. Priklauso D. Britanijai (sudaro grafystę).

Salos plotas 380 km². Gyventojų − 140 000 (2006). Didžiausias miestas ir administracinis centras − Niuportas.

Salos paviršius − kalvota lyguma; didžiausias aukštis 240 m. Vaito salos gyventojai užsiima sodininkyste, daržininkyste, žvejyba. Salos pajūryje yra kurortų.

## Nuorodos
* Vaito salos tinklalapis  
* Informacija apie Vaito salą
Retinuoti dantys

**Retinuoti (arba nedaigūs) dantys** – visiškai susiformavę, bet dėl įvairių priežasčių neišdygę dantys.

Dažniausiai retinuoti būna tretieji krūminiai (protiniai) dantys. Taip pat apatiniame žandikaulyje dažnai neišdygsta kapliai, viršutiniame – iltys. Pasitaiko atvejų, kad neišdygsta ir kai kurie priekinės dantų grupės dantys.
Retencija būna simetrinė arba nesimetrinė.
Retinuotų dantų padėtis gali būti įvairi: vertikali, įstriža ar skersa. Jų padėtis nustatoma čiuopiant kaulo deformaciją ar gumburus po gleivine arba darant rentgeno nuotrauką.

Retinuoti dantys, jei jie nekelia problemų, gali būti paliekami. Kitu atveju naudojamos chirurginės priemonės.

## Priežastys
* netaisyklinga danties užuomazgos padėtis lemia neteisingą besivystančio danties padėtį, pvz., horizontalią, dėl ko jis negalės išdygti
* ant dantų šaknų susidarę pūliniai, cistos gali blokuoti nuolatinių dantų užuomazgas
* virškomplektiniai dantys trukdo išdygti nuolatiniams dantims
* įvairios infekcinės ligos (pvz., sifilis)
* medžiagų apykaitos sutrikimai (rachitas, vitaminų stoka)
* aštuntų dantų suaugimas su septintų dantų šaknimis
* dantys gali neišdygti dėl vietos stokos – kai per mažas žandikaulis arba kai per dideli dantys
* greta užuomazgų esantys navikai gali blokuoti dantų dygimą.
* anksti praradus pieninius dantis greta esantys dantys gali pasislinkti į tuščią vietą, tokiu būdu dar neišdygę dantys (dažniausiai prieškrūminiai) yra užblokuojami kaule
* evoliucijos eigoje, dėl kramtymo mažėjimo, stebimas palaipsninis apatinio žandikaulio mažėjimas. Kadangi dantų skaičius nesikeičia, tai dažniausiai dėl vietos stokos neišdygsta 8-ti dantys.

## Skirstymas

Skiriami du retencijos laipsniai:
* visiška retencija
* dalinė retencija

*Visiškai retinuoti dantys* – visiškai apdengti kaulu ar gleivine. Jie dažnai nesukelia jokių skundų ir nustatomi atsitiktinai, padarius rentgenogramą. Tačiau kartais apie retinuotą dantį gali susidaryti cistos, kurios tirpdo aplinkinį kaulą, o joms supūliavus gali vystytis osteomielitas, pūlynai.

*Dalinai retinuoti dantys* susisiekia su burnos ertme, todėl dažniau gali sukelti įvairius skundus. Aplink juos esančiose dantenų kišenėse kaupiasi mikrobinis apnašas, kurį sunku pašalinti. Todėl yra palankios sąlygos vystytis ėduoniui, taip pat dantenų ir periodonto uždegimui.
Triatlonas

**Triatlonas** – sporto šaka, apjungianti tris rungtis: plaukimą, važiavimą dviračiu bei bėgimą. Tarp rungčių pertraukos nedaromos, laimima trumpiausiai užtrukus trasoje. Į Vasaros Olimpines žaidynes įeina tik Olimpinė triatlono rungtis. Triatlonas, kaip olimpinė sporto šaka, startavo 2000 m., Sidnėjuje.

## Istorija
Pirmasis modernus triatlonas įvyko San Diege, Kalifornijoje 1974 m. Pirmosios „Geležinio žmogaus“ triatlono varžybos įvyko Havajuose 1978 m. Pirmosios triatlono varžybos Lietuvoje ir buvusioje Tarybų Sąjungoje bei penktosios pasaulyje buvo surengtos Panevėžyje 1983 metais. 1987 m. susikūrė Lietuvos Triatlono federacija. Nuo to laiko kasmet (išskyrus 2008 m.) vyksta Lietuvos čempionatai. 2013 m. pradėtas rengti didžiausias renginys Lietuvoje – Trakų triatlonas. Augant triatlono sporto populiarumui, 2016 m. startavo pirmosios etapinės triatlono varžybos Baltijos šalyse - Lietuvos triatlono taurė.

## Varžybos

Triatlono varžybas rengia įvairios įstaigos:
* Tarptautinė triatlono federacija rengia įvairias triatlono varžybas:
** Sprinto triatlonas (750m-20km-5km);
** Olimpinis triatlonas (1,5km-40km-10km);
** Ilgo nuotolio triatlonas (3km-80km-20km).
* Tarptautinė triatlono korporacija rengia „Geležinio žmogaus“ varžybas:
** Klasikinis triatlonas (3,8km-180km-42km);
** Pusė klasikinio triatlono (1,9km-90km-21km).
* Tarptautinė ultratriatlono asociacija rengia įvairias ultra triatlono varžybas,  kurių nuotoliai dauginami iš „Geležinio žmogaus“ rungtynių nuotolių:
** Dvigubas ultratriatlonas (7,6km-360km-84km) ir kt.

## Šaltiniai
Informacijos laikmena

**Laikmena** – duomenų laikymo terpė, sudedamoji ir esminė atminties įtaiso konstrukcijos dalis. Laikmena būna popierinė, magnetinė, dielektrinė (talpinė), fotografinė, holografinė ir skaitmeninė.

## Klasifikacija
Pagal informacijos fiksavimo būdą išskiriamos dvi stambios laikmenų grupės – analoginės ir skaitmeninės laikmenos.

* **analoginės laikmenos**: tipinis pavyzdys – popieriaus lapas, tame tarpe ir įvairūs dokumentai: užrašai, laiškai, knygos, sertifikatai ir pan. Į grupę patenka skaidrės, nuotraukos, fonografo įrašai, piešiniai, magnetinės juostos, audiokasetės ir laikraščiai.
* **skaitmeninės laikmenos**: kompaktiniai diskai (CD), diskeliai, DVD, standieji diskai, atminties kortelės, video kasetės.

## Šaltiniai
Ryškumo gylis

**Ryškumo gylis** (angl. – *depth of field* – *DOF*) fotografijoje. Tai nuotraukos dalis, kurioje vaizdas yra ryškus. Priklausomai nuo fotografavimo parametrų ryškumo gylis gali kisti. Jis priklauso nuo diafragmos dydžio, židinio nuotolio bei atstumo iki fotografuojamo objekto. Mažas ryškumo gylis naudojamas išskirti kurią nors didelio objekto dalį, vieną objektą nuo kitų arba atskirti fotografuojamą objektą nuo fono. Didelis ryškumo gylis naudojamas norint, kad visi objektai nuotraukoje atrodytų ryškūs.
Komas (reikšmės)

**Komu** vadinama:

* Komas, graikų dievas;
* Kumas, miestas Irane;
* Komas (Italija), miestas Italijoje.
Ingrida Korsakaitė

**Ingrida Korsakaitė** (1938 m. spalio 31 d. Biržuose – 2024 m. liepos 20 d.) – Lietuvos dailėtyrininkė, dailės istorikė, visuomenės veikėja.

## Biografija
1956 m. baigė Vilniaus S. Nėries vidurinę mokyklą, 1961 m. Leningrado Iljos Repino tapybos, skulptūros ir architektūros institutą. 1961–1987 m. LSSR MA Istorijos instituto Menotyros sektoriaus bendradarbė, 1982–1985 m. Dailės istorijos skyriaus vadovė. 1970 m. menotyros mokslų kandidatė.

1987–1990 m. Filosofijos, sociologijos ir teisės instituto Kultūrologijos ir menotyros, 1990–1999 m. Kultūros, filosofijos ir meno instituto Dailės istorijos skyriaus mokslinė bendradarbė. 1988 m. stažavo Miunchene, 1991 m. Čikagoje. Nuo 1995 m. Tarptautinės dailės kritikų asociacijos (AICA), Tarptautinės vaikų ir jaunimo literatūros asociacijos (IBBY) narė. 1995–1998 m. Lietuvos dailės istorikų draugijos pirmininkė. Lietuvos reformacijos istorijos ir kultūros draugijos valdybos narė.

Mokslinių tyrimų svarbiausios sritys – lietuvių grafika, vaikų knygų iliustracijos istorija, išeivijos dailė. Daugelio straipsnių leidiniuose „Dailė“, „7 meno dienos“, „Literatūra ir menas“ bei kituose autorė.

## Bibliografija
* Jonas Kuzminskis. – Vilnius: Vaga, 1966. – 125 p.: iliustr.
* Gyvybinga grafikos tradicija. – Vilnius: Vaga, 1970. – 236 p.
* Tarybinė lietuvių grafika: medžiaga lektoriui. – Vilnius, 1971. – 19 p.
* Arūnas Tarabilda. – Vilnius: Vaga, 1971. – 71 p.: iliustr.
* Albina Makūnaitė. – Москва: Советский художник, 1972. – 118 p.: iliustr., rusų k.
* Antanas Gudaitis. Piešiniai. – Vilnius: Vaga, 1973. – 108 p.
* Mstislavas Dobužinskis. Vilniaus vaizdai: reprodukcijos. – Vilnius: Vaga, 1975.
* Aldona Skirutytė: albumas. – Vilnius: Vaga, 1980. – 80 p.: iliustr.
* XX a. lietuvių dailės istorija: 1900–1940 m. (atsakingoji redaktorė ir bendraautorė), t. 1-2. – Vilnius: Vaga, 1982–1983.
* Stasys Krasauskas. – Москва: Книга, 1988. – 175 p.: iliustr. – ISBN 5-212-00060-2, rusų k.
* Stasys Krasauskas: albumas. – Vilnius: Vaga, 1988. – 229 p.: iliustr.
* Rimtautas Gibavičius: albumas. – Vilnius: Vilniaus dailės akademijos leidykla, 1995. – 107 p.: iliustr. – ISBN 9986-571-07-3
* Viktoras Petravičius: grafika. – Vilnius: R. Paknio leidykla, 1998. – 255 p.: iliustr. – ISBN 9986-830-19-2
* Lietuviški elementoriai / Aurelija Rabačiauskaitė, Ingrida Korsakaitė. – Kaunas: Šviesa, 2000. – 373 p.: iliustr. – ISBN 5-430-02528-3
* Išeivijos dailė: tarp prisirišimo ir išsilaisvinimo / Stasys Goštautas, Ingrida Korsakaitė, Viktoras Liutkus, Laima Laučkaitė, Elona Lubytė, Genovaitė Kazokienė. – Vilnius: Kultūros, filosofijos ir meno institutas, 2003. – 290 p.: iliustr. – ISBN 9986-638-34-8
* Viršvalandžiai / Jurga Ivanauskaitė (parengė). – Vilnius: Tyto alba, 2007. – 161 p. – ISBN 978-9986-16-581-1

## Įvertinimas
* 1997 m. Lietuvos didžiojo kunigaikščio Gedimino ordino Riterio kryžius 
* 2001 m. Martyno Mažvydo premija (su Aurelija Rabačiauskaite) 
* 2018 m. lapkričio 30 d. Vilniaus dailės akademijos senato sprendimu I. Korsakaitei suteiktas VDA garbės daktaro vardas. 

## Šaltiniai
Centrinis rajonas

**Centrinis rajonas** () – rajonas Botsvanos rytuose. Tai didžiausias ir daugiausia gyventojų turintis šalies rajonas. Administracinis centras – Serovė.

## Suskirstymas

Rajonas padalintas į 8 parajonius.
* Bobonongas
* Botetis
* Mahalapjė
* Orapa
* Selebi-Pikvė
* Serovė/Palapjė
* Sova Taunas
* Tutumė

## Šaltiniai
Rėžgaliai (Plungė)

**Rėžgaliai** – kaimas Plungės rajono savivaldybėje, 2 km į šiaurę nuo Gintališkės.

## Gyventojai

### Žymūs žmonės
* Rėžgaliuose 1908 m. gimė muzikas Alfonsas Baužinskas.

## Šaltiniai
Kgalagadžio rajonas

**Kgalagadžio rajonas** () – rajonas Botsvanos pietvakarinėje dalyje, Namibijos ir PAR pasienyje. Administracinis centras – Čabongas.

## Suskirstymas

Rajonas padalintas į 2 parajonius.
* Šiaurės Kgalagadis
* Pietų Kgalagadis

## Šaltiniai
Kgatlengo rajonas

**Kgatlengo rajonas** () – rajonas Botsvanos pietrytinėje dalyje, PAR pasienyje. Administracinis centras – Močudis.

## Suskirstymas

Rajonas padalintas į 1 parajonį.
* Kgatlengas

## Šaltiniai
Kvenengo rajonas

**Kvenengo rajonas** () – rajonas Botsvanos pietinėje dalyje. Administracinis centras – Molepololė.

## Suskirstymas

Rajonas padalintas į 2 parajonius.
* Šiaurės Kvenengas
* Pietų Kvenengas

## Šaltiniai
Turino metropolitenas

**Metrotorino** – automatinio žmonių pervežimo (VAL) technologijos metropoliteno sistema Turino (Italija) mieste, kurį išgarsino 2006 metais vykusios žiemos Olimpinės žaidynės.

## Istorija
Pirmasis sistemos plėtros etapas vadinamas „Linea 1“. Šią liniją sudaro 14 stotelių, kurios susijungia su Porta Nuova geležinkelio stotimi Turino centre.
Pirma ir šiuo momentu vienintelė metro linija buvo atidaryta 2006 metų vasario 4 d. (dieną prieš 2006 m. Olimpines žaidynes), o paskutinę atkarpą, jungiančią Porta Susa geležinkelio stotį su Porta Nuova, atidarė 2007 metų spalio 5 dieną.

## Bendra informacija
Ši metropoliteno sistema įžymi tuo, kad tai – vienas naujausių ir moderniausių metro Europoje.
Kelionė kainuoja vieną eurą, metropolitenas veikia kasdien nuo 5:30 iki 23:30 (savaitgaliais šis laikas nežymiai skiriasi).

## Metrotorino stotelių sąrašas - Linea 1

*Fermi
*Paradiso
*Marche
*Massaua
*Pozzo Strada
*Monte Grappa
*Rivoli
*Racconigi
*Bernini
*Principi d'Acaja
*XVIII Dicembre - Porta Susa
*Porta Susa FS
*Vinzaglio

*Re Umberto
*Porta Nuova FS
*Marconi
*Nizza
*Dante
*Carducci-Molinette
*Spezia
*Lingotto
*Italia '61-Regione Piemonte
*Bengasi

## Nuorodos

*Oficialus Turino metropoliteno tinklalapis
Ganzio rajonas

**Ganzio rajonas** () – rajonas Botsvanos centrinėje dalyje. Administracinis centras – Ganzis.

## Suskirstymas

Rajonas padalintas į 2 parajonius.
* Ganzis
* Centrinio Kalahario gamtos rezervatas

## Šaltiniai
Festus Mogae

**Festus Gontebanye Mogae** (g. 1939 m. rugpjūčio 21 d.) – Botsvanos prezidentas.

## Biografija

Studijavo ekonomiką Jungtinėje Karalystėje, iš pradžių Susekso unversitete, o vėliau Oksforde. Po mokslų grįžo į Botsvaną kaip paprastas valstybės tarnautojas, o po to užėmė postus Tarptautiniame valiutos fonde ir Botsvanos banke. 1992–1998 m. buvo šalies viceprezidentas. 1998 m. pakeitė iki tol ėjusį prezidento pareigas Quett Masire, o 2004 m. spalį buvo perrinktas. Prezidentas kalba Bamangwato čiabuvių Setsvana kalba.

2004 m. per naujus rinkimus pažadėjo sustabdyti skurdą ir bedarbystę, bei kovoti su ŽIV ir AIDS plitimu, kurį sutramdyti Botsvanoje užsibrėžė iki 2016 m.

2007 m. liepos 14 d. pranešė, kad pasitrauks iš pareigų po 9 mėnesių ir į savo pareigas pasiūlys šalies viceprezidentą Seretse Ian Khama.

## Šaltiniai
Šiaurės vakarų rajonas

**Šiaurės vakarų rajonas** () – rajonas Botsvanos šiaurės vakarinėje dalyje, Zimbabvės, Zambijos ir Namibijos pasienyje. Administracinis centras – Maunas.

## Suskirstymas

Rajonas padalintas į 4 parajonius.
* Čobė
* Okavango delta
* Šiaurės Ngamilandas
* Pietų Ngamilandas

## Šaltiniai
Gryžuva

**Gryžuva** – upė Kelmės rajone, Dubysos kairysis intakas. Prasideda 5 km į šiaurę nuo Tytuvėnų, Gauštvinio ežere. Teka į pietvakarius. Turi viena intaką – Vengrę (1 km). Prateka pro Pagryžuvio gyvenvietę.

## Etimologija

Upėvardžio etimologija, kaip spėjama, yra nuo *grįžti* („eiti atgal“), kuris galėjo būti suteiktas pagal tekėjimo kryptį.


Vaizdas:2011 04 23Pagryžuvys6.JPG|Ties Pagryžuvio piliakalniu
Vaizdas:Gryžuva Papušynyje (Kelmė).JPG|Papušynyje


## Šaltiniai
Bridgestone

**Bridgestone Corporation** – tarptautinė gumos dirbinių kompanija iš Japonijos. Įkūrė Shojiro Ishibashi. Bridgestone pavadinimas kilęs iš japoniško žodžio *ishibashi*, reiškiančio akmeninį tiltą, paraidinio vertimo.

2009 m. sausio duomenimis, Bridgestone laikomas didžiausiu padangų gamintoju pasaulinėje padangų rinkoje, antras – „Michelin“, trečias – „Goodyear“, ketvirtas – „Continental“.

Bendrovę 1931 m. Kurume, Fukuokos prefektūroje, įkūrė verslininkas Shojiro Ishibashi. 1937 m. būstinė buvo perkelta į Tokiją, o 1942 m. bendrovė tapo žinoma kaip „Nippon Tire“. Nuo 1951 m. – „Bridgestone Tire“, nuo 1984 m. – „Bridgestone Corporation“.

## Paplitimas
Bridgestone turi savo gamyklas daugelyje pasaulio šalių. 2007 metų duomenimis, įmonė turi 57 padangų fabrikus, 98 įvairių produktų gamyklas ir 4 pagrindinius technologijų centrus visame pasaulyje. Vieni iš pagrindinių fabrikų yra šiose šalyse: 

## Bridgestone ir Formulė 1
Nuo 2008 iki 2010 Bridgestone buvo vienintelė oficiali padangų tiekėja FIA Formulės 1 lenktynėse. Dėl Michelin pasitraukimo 2006 m. sezone, Bridgestone padangas viena tiekia jau nuo 2007 m. Kiekvienas lenktynininkas per lenktynių savaitgalį gauna 14 komplektų padangų, po 7 komplektus minkštesnės ir kietesnės sudėties padangų. Papildomai per lenktynių savaitgalį galima pasinaudoti keturiais komplektais tarpinių padangų ir trimis komplektais lietaus padangų.

2007 m. kompanija, pasitarusi su FIA, pradėjo žymėti skirtingos sudėties padangas (minkštesnės sudėties padangos pažymėtos baltos spalvos juostele padangos viduryje).

2009 m. į lenktynes vėl sugrįžo „slick“ tipo padangos, kurias tiekė Bridgestone kompanija.

Pasibaigus 2009 m. sezonui kompanija paskelbė, kad pasitrauks iš Formulės 1 čempionato po 2010 m. sezono.

## Šaltiniai


## Nuorodos
* Oficiali korporacijos svetainė
Saint James's Gate FC

**Saint James's Gate FC** – Airijos futbolo klubas iš Dublino. 

## Istorija
Klubo ištakos siekia 1902 m. Rungtyniavo Airijos čempionate.

1922 m. sezone Airija tapo nepriklausoma valstybe, o klubas iškovojo pirmąjį čempionų titulą. Pirmieji Airijos čempionai. 1940 m. iškovojo antrąjį titulą.

2007 m. sezone rungtyniavo IV šalies futbolo sistemos lygmenyje, Lensterio lygos pirmajame divizione.

## Pasiekimai

## Sezonai

|}
Šaltiniai:

## Išnašos

## Nuorodos
* RSSSF duomenų bazė
Cork Athletic FC

**Korko „Athletic“** – buvęs Airijos futbolo klubas iš Korko. Iširo dėl finansinių sunkumų.

## Istorija

## Pasiekimai

Šaltiniai:

## Išnašos

## Nuorodos
* RSSSF duomenų bazė (Klubų įkūrimo datos)
Albert Rovers FC

**Albert Rovers FC** – Airijos futbolo klubas iš Korko. 

## Istorija
Klubas įkurtas 1946 m. Savo laiku yra dalyvavę elito diviziono kovose. Laimėjimais negali pasigirti.

1982 m. pasitraukė iš čempionato dėl finansinių sunkumų ir tapo mėgėjišku klubu.

## Pasiekimai

Šaltiniai:

## Išnašos

## Nuorodos
* RSSSF duomenų bazė (Klubų įkūrimo datos)
Botsvanos geografija

**Botsvana** yra priėjimo prie jūros neturinti valstybė pietų Afrikoje, šiauriau nuo Pietų Afrikos respublikos. Botsvana užima 600,370 km² ploto, iš kurių 585,000 km² yra žemė. Botsvanos sienų ilgis yra 4013 km: 1360 km ilgio siena su Namibija, 1840 km su Pietų Afrikos respublika, 813 km Zimbabve ir 2 km su Zambija. Labiausiai apgyvendinta yra rytinė Botsvanos dalis.

## Fizinė geografija

### Klimatas
Botsvanos klimatas yra pusiau sausas, lietingasis sezonas trumpas. Šalies padėtis virš jūros lygio ir viduryje žemyno klimatą daro subtropiniu. Didžiąją dalį metų drėgni oro srautai nepasiekia Botsvanos. Sausasis sezonas tęsiasi nuo balandžio iki spalio pietuose ir iki lapkričio šiaurėje.

### Vietovė
Žemė daugiausiai yra plokščia, pereinanti į plokščiakalnį, nors kai kuriose vietose yra kalnuotų plotų. Kalahario dykuma yra šalies pietvakariuose. Okavango delta, didžiausia pasaulyje sausumos delta, yra šiaurės vakaruose, o Makgadikgadžio zona, didžiulė druskos dykuma yra šiaurėje. Žemiausia šalies vieta yra ties Limpopo ir Shashe upių sankirta - 513 m virš jūros lygio. Aukščiausia vieta – Tsodilo kalnas (1489 m).

### Naudingos iškasenos
Botsvana turi briliantų, vario, nikelio, druskų, sodos uosių, potašo, anglių, geležies rūdos ir sidabro atsargų.

Dešimt kvadratinių kilometrų žemės yra drėkinama. Ši lentelė parodo, kaip Botsvanoje naudojama žemė:

### Natūralūs pavojai
Botsvana yra paveikta periodinių sausrų, ir sezoninio rugpjūčio vėjų smūgio nuo vakarų, kurie nešdami smėlį ir dulkes blogina matomumą.

## Aplinka

### Esamos problemos
Žvelgiant ekologiškai Botsvana turi problemų dėl gėlo vandens ribotumo.

### Tarptautiniai susitarimai
Botsvana priklauso šiems tarptautiniams susitarimams: Briliantų pramonės, Biologinės įvairovės, Klimato pasikeitimo, Nykstančių rūšių, Pavojingų atliekų, Jūros, Branduolinio ginklo bandymų draudimo, Ozono sluoksnio apsaugos ir kt.
Škilinpamūšis

**Škilinpamūšis** – kaimas Pasvalio rajono savivaldybėje, 5 km į šiaurę nuo Saločių, Mūšos dešiniajame krante, prie sienos su Latvija. Yra Škilinpamūšio parkas (apie 5 ha ploto). Parku teka bevardis Mikoliūnų sriauto upelis. Auga Škilinpamūšio ąžuolas. Kaimo turizmo sodyba „Pakelės namai“. Stovi Baltijos kelio atminimo ženklas.

Išlikę vienaukščiai buvusio dvaro rūmai (40×14 m), taip pat siloso bokštas, arklidė, tvartas, ledainė ir trys svirnai (pastarieji tyrinėtojų labiausiai vertinami). Dvaro kapinės su Bistramams skirtais keturiais paminklais.

## Istorija

Pirmasis žinomas dvaro savininkas buvo 1676 m. paminėtas iš Kuršo kunigaikštystės atsikėlęs Aleksandras Johanas Šilingas. Vėliau vietovė buvo vadinama savininkų vardu: *Šilingų Pamūšis* (), laikui bėgant pavirtusiu į *Škilinpamūšį*.

Po to valdė Baltijos vokiečiai Bistramai. Dvaro plotas tuo metu buvo 284 ha. 1839 m. dvarininkas Bistramas pastatė rūmus ir ūkinius pastatus. 1930 metais 284 ha turėjęs dvaras buvo išparceliuotas, savininkams paliekant sodybą ir 30 ha žemės.

## Gyventojai

## Šaltiniai

## Nuorodos
* Škilinpamūšio dvaras // pasvalia.lt
Škilinpamūšio parkas

**Škilinpamūšio parkas** – parkas šalia dvaro Škilinpamūšio kaime, Saločių seniūnijoje, Pasvalio rajone.

Parkas užima apie 5 ha plotą šalia dvaro, kuriame 1839 m. dvarininkas Bistramas pastatė rūmus ir ūkinius pastatus.

Parku teka bevardis upelis, įtekantis į Mūšą.

Šalia rūmų auga mažalapių liepų eilė. Parke auga apie 15 vietinių rūšių medžių: pušų, eglių, daug lapuočių (vinkšna (skersmuo – 90 cm, aukštis – 20 m). Apie 13 introdukuotų rūšių ir formų augalų (kininės ir pilkosios tuopos, sidabriniai baltieji gluosniai, melsvaspyglės didžiosios pocūgės, sidabriniai ir europiniai maumedžiai). Yra du reti kvapieji beržai.

Parke auga paprastasis ąžuolas, kurio skersmuo – 1,5 m, o aukštis – 23 m.

Teritorijoje yra kapinės, kur palaidoti dvarininkų Bistrampų palikuonys.

## Šaltiniai
Čokančarava

**Čokančarava** (), arba **Kvartas** (*río Cuarto*) – upė centrinėje Argentinoje, Kordobos provincijoje. Prasideda pačiuose Kordobos kalnagūbrių pietuose, Komečingoneso kalnagūbryje. Aukštupyje vadinama *río de las Barrancas*, nuo santakos su *Piedras Blancas* vadinama Kuartu. Teka į pietryčius, per drėgnosios pampos lygumą. Žemiau La Karlotos pasuka į šiaurės rytus ir patenka į *Bañados del Saladillo* pelkynę, esančią tektoninėje įduboje. Žemupyje upė įgauna **Saladiljo** (*Saladillo*) vardą. Susilieja su Terseru (kitaip Kalamučita) ir sudaro Karkaranją. Potvynių metu Karkaranja gali pasiekti Paranos baseiną.

Pavasarį ir vasarą dėl liūčių kalnagūbriuose Čokančarava patvinsta, debitas pakyla iki 70 m³/s (1943 m. užfiksuotas 200 m³/s).

Prie upės įsikūrę šie miestai: Rio Kuartas, Alechandro Roka, La Karlota.


Image:Río Chocancharava1.jpg
Image:Río Chocancharava3.jpg


## Šaltiniai
Aragonas

**Aragonas** (, pilnas pavadinimas – *Comunidad Autónoma de Aragón*) – Ispanijos autonominis regionas, šalies šiaurės rytuose. Plotas – 47 719 km². Sostinė – Saragosa.

Šiaurėje ribojasi su Prancūzija, rytuose su Katalonija, pietuose su Valensijos regionu, vakaruose su Kastilija ir La Manča, Kastilija ir Leonu, La Riocha, Navara.

## Geografija
Didesnioji Aragono dalis – kalvota Aragono lyguma. Šiaurėje – gilių slėnių išraižyti Pirėnų kalnai (didžiausias aukštis 3404 m, Aneto viršūnė), pietuose – Iberijos kalnai.

Klimatas mediteraninis, sausas. Saragosoje sausio vidutinė temperatūra 0 °C, liepos 25 °C. Kalnuose žiemą temperatūra nukrinta iki –20 °C. Per metus iškrinta 400 mm kritulių.

Per Aragoną teka Ebras ir jo intakai – Aragonas, Galjegas, Sinka, Gvadalopė. Kalnų upėse daug hidroenergijos išteklių. Lygumose upių vandeniu drėkinamos žemės. Diduma Aragono – sausosios stepės ir pusdykumės, Pirėnų priekalniuose – tankūs miškai (miškai ir krūmai užima 45 % Aragono teritorijos). Pirėnų kalnuose yra Ordesos ir Monte Perdido nacionalinis parkas.

## Provincijos
* Hueskos provincija
* Saragosos provincija
* Teruelio provincija

## Gyventojai

2006 m. 50,8 % Aragono gyventojų gyveno Saragosoje. Hueska yra vienintelis kitas regiono miestas, turintis daugiau nei 50 tūkst. gyventojų.

Dauguma aragoniečių (71,8 %) gyvena Aragono provincijoje, 17,1 % Hueskos, o 11,1 % Teruelio provincijoje. Regionas labai retai apgyvendintas, tik 26,8/km², rečiau apgyvendinta tik Kastilija ir La Manča. Tankiausiai apgyvendintos sritys yra aplink Ebro upės slėnį, Saragosos ir Pirėnų prieškalnės, o rečiau apgyvendinti aukštesni kalnai ir sausesnė Teruelio provincija pietuose.

Tik keturi miestai turi daugiau nei 20 tūkst. gyventojų: Saragosa 650 tūkst., Hueska 50 tūkst., Teruelis 33 700 ir Kalatajudas 20 tūkst.

## Kalba

Ispaniškai supranta praktiškai visi žmonės Aragone, bet aragoniečių kalba vis dar vartojama šiaurinėje kalnuotoje regiono dalyje ir jos populiarumas išaugo dėl noro turėti regioninį tapatumą.

Arogono pakraščių gyventojai patyrė stiprią kitų kalbų įtaką: prancūzų kalbos ir Oksitanų šiaurėje, baskų kalbos vakaruose ir katalonų – rytuose.

## Išnašos
Antanas Kučas (1909)

**Antanas Kučas** (1909 m. sausio 24 d. Deikiškiuose, Biržų valsčius – 1989 m. sausio 10 d. Vilniuje) – Lietuvos dailininkas grafikas, profesorius.

## Biografija
1929 m. baigė Biržų gimnaziją. 1929–1935 m. mokėsi Kauno meno mokykloje. 1935–1936 m. atliko karinę tarnybą. 1936 m. mokytojavo Tauragėje, 1937–1940 m. Kaišiadorių gimnazijoje, nuo 1940 m. Kaune. 1944–1951 m. Kauno taikomosios ir dekoratyvinės dailės instituto Taikomosios grafikos fakulteto Ksilografijos katedros vedėjas. 1951–1989 m. LSSR dailės instituto dėstytojas, 1970 m. profesorius.

Palaidotas Rasų kapinėse.

## Kūryba
Daugiausia kūrė medžio ir linoraižinio bei oforto technika. Nuo 1935 m. dalyvavo parodose. Individualios surengtos Vilniuje (1959 m., 1969 m., 1979 m.), Kaune, Minske (abi 1959 m.), Prahoje (1973 m.).

Sukūrė estampų („Bažnytkaimis“, 1939 m.; „Dailininkas gamtoje“, 1943 m.; „Vilnius žiemą“, 1953 m.; „Prie Nemuno“, 1965 m.; „Vilnius pro medžius“, 1966 m.; „Seni medžiai“, 1968 m.; „Vilniui-650“, 1973 m.), juose poetizuojamas gamtos grožis, būdinga daugiaplanė kompozicija, dekoratyvumas, detalizavimas, smulki vingri raižysena.

Sukūrė akvarelių, plakatų, ekslibrisų (Jonas Kuzminskis, 1966 m.; Eduardas Budreika, 1968 m.; Jonas Mikėnas, 1969 m.; Juozas Kėdainis, 1975 m.; Leonas Katinas, 1977 m.).

Iliustravo knygų, iliustracijos lakoniškos, dekoratyvios, ekspresyvios ir kartu jautrios raižysenos, būdinga juodų ir baltų plotų dermė, charakteringi tipažai, iliustracijas dažnai papildo šriftai, originali ornamentika. Dailininkas neiliustravo knygos – jis kūrė knygą pradedant pirmaisiais puslapiais – nuo šmuctitulo ir titulo, nuo tekstų santykio su iliustracijomis, su knygos formatu – pačios iliustracijos buvo tik vienas iš daugelio elementų, sudarančių knygos visumą.

**Iliustruotos knygos:**
* Aišbė. Brička, 1947 m.
* Balys Sruoga. Lietuvių liaudies dainų rinktinė, 1949 m.
* Vincas Mykolaitis-Putinas, Altorių šešėly, 1954 m.
* Simonas Stanevičius. Pasakėčios, 1959 m.
* Žemaitė. Petras Kurmelis, Marti, 1964 m.
* Petras Cvirka. Saulėlydis Nykos valsčiuje, 1967 m.
* Vincas Krėvė. Bobulės vargai, 1968 m.

## Įvertinimas
* 1959 m. LTSR nusipelnęs meno veikėjas
* 1969 m. LSSR liaudies dailininkas
* 1977 m. LSSR valstybinė premija

## Šaltiniai

## Literatūra
* Antanas Kučas: grafika / Stasys Budrys. – Vilnius: Valstybinė politinės ir mokslinės literatūros leidykla, 1960. – 28 p.
* Antanas Kučas / Antanas Gedminas. – Vilnius: Vaga, 1971. – 110 p.
* Antanas Kučas: ekslibrisai / Antanas Gedminas. – Vilnius: Vaga, 1978. – 62 p.
John Obi Mikel

**Džonas Maiklas Nčekubė Obina** arba tiesiog ***Džonas Obi Mikelis*** (; g. 1987 m. balandžio 22 d.) – Nigerijos futbolininkas, saugas.

## Karjera
2005 m. debiutavo .

Su rinktine dalyvavo 2006, 2008 ir 2010 m. Afrikos Tautų taurėse, o 2013 m. tapo Afrikos čempionu.

## Pasiekimai
* FA taurė (2007, 2009, 2010, 2012 m.)
* Anglijos futbolo lygos taurė (2007 m.)
* UEFA Čempionų lyga (2012 m.)
* Afrikos Tautų taurė (auksas – 2013 m., bronza – 2006, 2010, 2019 m.)

## Dalyvavimas čempionatuose

|}

## Išnašos

## Nuorodos
*
Marco Zoro

**Marco André Zoro Kpolo** (g. 1983 m. gruodžio 27 d.) – buvęs futbolininkas, gynėjas. Atstovavo Dramblio Kaulo Kranto rinktinei.

## Kajera
Profesionalo karjerą pradėjo Salernitana klube (Italija). 2003 m. perėjo į Messina. 2005 m. lapkričio 27 d. rungtynėse tarp Messina ir Inter Milan futbolininkas protestuodamas prieš rasistinius Inter sirgalių šūksnius pasiėmęs kamuolį paliko aikštę, tačiau kitų žaidėjų, ypač Adriano perkalbėtas tęsti rungtynes. Vėliau šis incidentas sukėlė antirasistinę Italijos federacijos kampaniją.

Nuo 2007 m. priklausė Benfica. Nuomos pagrindais buvo perleistas Vitória FC *([[Portugalija]])*, o vėliau ir Universitatea Craiova (Rumunija).

Nuo 2012 m. atstovavo Angers SCO. 2013 m. persikėlė į PAE OFĪ (Graikija). Vėliau žaidė AO Chania bei Asteras Amaliadas.

## Rinktinė
2003 m. debiutavo . 

Su rinktine dalyvavo , 2006 ir 2008 m. Afrikos Tautų taurėse.

## Dalyvavimas čempionatuose

|}

## Išnašos

## Nuorodos
*
Boubacar Sanogo

**Boubakaras Sanogas** (; g. 1982 m. gruodžio 17 d.) – buvęs futbolininkas, Dramblio Kaulo Kranto rinktinės puolėjas.

## Kajera

2009 m. rugpjūčio mėn. pabaigoje pasirašė trejų metų sutartį su Prancūzijos AS Saint-Étienne klubu.

## Rinktinė
2006 m. debiutavo .

Su rinktine dalyvavo 2008 m. Afrikos Tautų taurėje ir įmušė įvartį Maliui.

## Dalyvavimas čempionatuose

|}

## Išnašos

## Nuorodos
*
Žemaičių Alkas

**Žemaičių Alka** – 1998 m. birželį Šventojoje atstatyta pagoniška šventvietė su paleoastronomine observatorija, XV amžiuje stovėjusi ant Birutės kalno Palangoje. Menininkų išdrožti baltų dievų stulpai: Perkūnas, Aušrinė, Žemyna, Austėja, Ondenis, Patrimpas, Patulas, Velnias, Lada. Saulei leidžiantis į jūrą, naudojantis stulpais galima apskaičiuoti kalendorines šventes: Rasas, Gandro dieną, Užgavėnes, Kalėdas ir kt.

## Istorija
1966–1976 m. netoli Šventosios archeologinius kasinėjimus atliko dr. Rimutė Rimantienė. Ji rado vieną įdomiausių akmens amžiaus gintaro lobį. Žemaičių alkos skulptūra atkartoja kasinėjimų metu rastą 5000 metų senumo 2 metrų aukščio medinį stulpą su pelėdos bruožų deivės kauke.

## Šaltiniai

## Nuorodos
* Žemaitiu alka (žemaitiškai)
Prienų miškų urėdija

**Prienų miškų urėdija** − viena iš 42 miškų urėdijų, turto patikėjimo teise valdanti, naudojanti valstybinius miškus, vykdanti juose kompleksinę miškų ūkio veiklą. Būstinė įsikūrusi Ignacavoje. **Prienų miškų urėdija nustojo egzistuoti 2018 m. Nuo 2018 m. egzistuoja Valstybinių miškų urėdijos Prienų regioninis padalinys.**

Prienų miškų urėdija įkurta 1919 m. Miškai buvo padalinti į 5 girininkijas − Prienų, Plutiškių, Dubravos, Jiezno, Balbieriškio. 1947 m. Prienų miškų ūkis prijungtas prie Alytaus miškų ūkio. 1957 m. buvo atkurtas Prienų miškų ūkis.

Į urėdijos teritoriją patenka didžioji dalis Nemuno kilpų regioninio parko, nedidelė dalis Aukštadvario regioninio parko, du valstybiniai draustiniai − Ąžuolų botaninis, Alšios hidrografinis ir paprastosios pušies genetinis draustinis.

Urėdijos teritorijoje yra 32 174 ha miškų. Iš jų 20 275 ha yra valstybiniai. Prienų urėdijos miškuose vyrauja spygliuočiai medynai. Urėdijos miškai priskiriami Pietryčių Lietuvos mišrių pušies−eglės gamtiniam našumo rajonui, kuris skirstomas į tris parajonius.

Prienų miškų urėdas − Robertas Judickas.

Valstybiniai miškai suskirstyti į 8 girininkijas.

## Girininkijos

|-
| Balbieriškio || Balbieriškio seniūnija || Žydaviškis
|-
| Birštono || Birštono savivaldybė || Birštonas
|-
| Išlaužo || Išlaužo seniūnija || Išlaužas
|-
| Meškapievio || Ašmintos seniūnija || Ignacava
|-
| Naujosios Ūtos || Naujosios Ūtos seniūnija || Naujoji Ūta
|-
| Prienų || Prienų miesto seniūnija || Prienai
|-
| Šilavoto || Šilavoto seniūnija || Šilavotas
|-
| Verknės || Jiezno seniūnija || Jieznas
|}

## Literatūra
* Prienų krašto miškai ir žmonės / Generalinė miškų urėdija prie Aplinkos ministerijos, VĮ Prienų miškų urėdija, Lietuvos miškų institutas (sud. Rimvydas Gabrilavičius). – Kaunas: Adaksita, 2005. – 226 p.: iliustr. – ISBN 9955-631-10-4

## Nuorodos
* Prienų miškų urėdijos tinklalapis
Akrostichas

**Akrostichas** ( 'kraštinis' + *stichos* 'eilutė') – eiliuotas tekstas, kurio eilučių pirmosios raidės, skaitant nuo viršaus į apačią, sudaro žodį arba posakį. Dažnai – rašytojo ar poeto vardą ir pavardę.

Akrostichus mėgo kurti Antikos ir Renesanso epochų poetai.

Lietuvių literatūroje seniausias žinomas akrostichas yra 1547 m. Martyno Mažvydo išleisto „Katekizmo“ pratarmėje. Jos pirmosios eilučių raidės slepia autoriaus vardą ir pavardę.

## Pavyzdys

: ***D'''ievas visad ant lūpų, o širdyje velnias;
: ***A**kis tuojau užmerkia išvydusi kelnes;
: ***V*'aikščioja atsiplėšus – įžadai mat toki;
: ***A'''tmintyje tik laiko, kur atlaidai koki
: ***T**ur liežuvį bjauresnį už gyvatės gylį;
: ***K*'asdien tupi bažnyčioj, nes tinginį myli.
: **''A**tminki, kas tai būtų, jei mįslius mint moki?

:::::::: („Mįslės“, Vincas Kudirka)

## Nuorodos
*
Frensistaunas

**Frensistaunas** () – antras pagal dydį Botsvanos miestas, kuriame gyvena apie 113.315 gyventojų (2001 m. duomenys), ir dažnai vadinamas „šiaurės sostine“. Miestas įsikūręs rytų Botsvanoje, apie 400 km nutolęs nuo sostinės Gaborono į šiaurės rytus. Frensistaunas yra Tati ir Inchvės upių sandūroje, o netoli teka Šašė upė (Limpopo intakas). Už 90 km yra tarptautinė siena su Zimbabve. Frensistaunas buvo pietų Afrikos aukso karštligės centras, tad iki šiol šalyje dar yra išlikusių senų ir apleistų kasyklų.

## Istorija
Nors žmonių pėdsakai aptinkami maždaug prieš 80.000 metų, tačiau rašytiniai įrodymai yra kur kas jaunesni. Ndebele gentys perėjo teritoriją 1820-aisiais link jų kelio į Bulavają, atnešdami savo kultūrą į šiaurrytinės Botsvanos Kalanga sritį. Manoma, kad Nyangabgwe buvo artimiausias kaimas Frensistaunui, kuris buvo lankomas europiečių. Čia lankėsi Robertas Moffatas kartu su aukso ieškotoju Karlu Mauchu. Pastarasis rado aukso 1876 m. ties Tati upe.

Dabartinis miestas buvo įsteigtas 1897 m. Jis buvo pavadintas Danielio Francio garbei, kuris buvo Anglijos žvalgytojas ir valdė miesto žemes nuo 1869 m.

Iš pradžių mieste buvo tik viena gatvė, einanti į rytus paraleliai geležinkeliui. Šioje gatvėje buvo kelios kompanijos, tarp jų viešbutis ir trys bankai. Miestas buvo padalintas į juodaodžių ir baltaodžių zonas.

Nuo 1966 m. nepriklausomybės paskelbimo miestas buvo sujungtas.

## Gyventojai
Bakalanga genties, kuri yra antra pagal dydį tautinė grupė Botsvanoje, žmonės tradiciškai gyvena centre miesto ir aplink supančioje teritorijoje. Pastaruoju metu mieste padaugėjo nelegalių imigrantų iš kaimyninės Zimbabvės.

## Infrastruktūra
Miestas yra pagrindinis transporto centras. Geležinkelio linija jungia miestą su Hararės miestu Zimbabvėje. Ta pati linija veda į sostinę Gaboroną. Miestas taip pat turi vietinį oro uostą su dviem pakilimo takeliais, įsikūrusį 2 km nuo miesto. 2003 m. miestas turėjo 29.223 keleivių pralaidumą.

## Sportas
* Eleven Angels FC – futbolo klubas;
* TAFIC FC – futbolo klubas;
* Calendar Stars FC – futbolo klubas;
* Obed Itani Čilume stadionas (), ankstesniais metais vadinosi Frensistauno sporto komplekso stadionu ). Talpina 27 tūkst. žiūrovų.

## Išnašos

## Nuorodos
*
Jurgaitis

* Algirdas Jurgaitis – geologas, pedagogas
* Antanas Algirdas Jurgaitis – veterinarijos gydytojas, pedagogas
* Antanas Jurgaitis – inžinierius, karinis veikėjas
* Arūnas Jurgaitis – pedagogas, politikas
* Chodka Jurgaitis – LDK didkas
* Jonas Jurgaitis Alšėniškis – LDK valstybės ir karinis veikėjas
* Jonas Jurgaitis Zaberezinskis – LDK didikas
* Julius Jurgaitis – pedagogas, chorvedys
* Marcijonas Povilas Jurgaitis – kunigas, knygnešys
* Martynas Jurgaitis – žurnalistas
* Petras Jurgaitis (1894) – karininkas, visuomenės veikėjas
* Petras Jurgaitis (1953) – ūkininkas, politikas
Petras Jurgaitis

**Petras Jurgaitis:**

* Petras Jurgaitis (1894) – karininkas, visuomenės veikėjas;
* Petras Jurgaitis (1953) – politikas.
Bitinas

**Bitinas** − lietuviška vyriškos giminės pavardė.

Šios pavardės moteriškosios giminės formos yra: Bitinienė (ištekėjusi moteris) ir Bitinaitė (mergautinė pavardė).

Pavardę turi šie garsesni asmenys:

*Bronislovas Bitinas – pedagogas;
*Raimondas Bitinas – politikas;
*Vytautas Bitinas – politikas;
*Zigmas Bitinas – politikas.
Treneris

**Treneris** – sporto šakos specialistas, rengiantis sportininkus. Užsiima individualių sportininkų arba komandos fiziniu paruošimu varžyboms, treniravimu. Treneris konsultuoja savo treniruojamus asmenis treniruotėse ir varžybų metu, sudaro treniruočių planus, prižiūri sportininkus, moko sportinės technikos, skatina įgūdžių tobulinimą.

Komandinių sportų treneriai vykstant rungtynėms rūpinasi žaidimo taktika ir strategija, žaidėjų keitimu ir pan. Daug trenerių yra buvę tos sporto šakos sportininkai ar praėję specialias mokymo programas. Lietuvoje trenerio specialybę kaip išsilavinimą galima įgyti kai kuriose aukštojo mokslo įstaigose (pvz. Lietuvos sporto universitete).

## Šaltiniai
Milašius

;Milašius
* Algirdas Milašius – inžinierius, technologas;
* Ignas Milašius – knygnešys;
* Kazys Milašius – sporto darbuotojas, treneris, pedagogas;
* Oskaras Milašius – rašytojas, diplomatas;
* Remigijus Milašius – krepšinio vadybininkas, LKL vadovas;
* Rimvydas Milašius – inžinierius, technologas, pedagogas;
* Titas Milašius – futbolininkas;
* Vytautas Milašius (1934) – inžinierius mechanikas, profesorius, pedagogas;
* Vytautas Milašius (1942) – energetikas, inžinierius.
;Milašienė
* Danutė Milašienė – teisėja;
;Milašiūtė
* Vygantė Milašiūtė – teisininkė, šachmatininkė.

## Kitos reikšmės
* Milašius (ežeras)
* Milašius (kaimas)

## Etimologija
Žemaitijoje, Vakarų ir Vidurio Lietuvoje dažna pavardė (Gargždai, Kuliai, Laukuva, Palanga, Plungė, Radviliškis, Rietavas, Skaudvilė ir kt.). Kildinama iš slaviškų pavardžių , . Šaknis *mił-* siejama su žodžiais ,  („mielas, meilus“).

## Šaltiniai